Годишен отчет за дейността на НЧ „Съединение-Михалци-1870“, с. Михалци за 2021 година.

Изминалата 2021 г. отново премина в условия на пандемия, която се отразява и в дейността на читалището.

НЧ „Съединение-Михалци-1870“ е в писано в регистъра на юридическите лица с нестопанска цел във ВЕЛИКОТЪРНОВСКИ ОКРЪЖЕН СЪД под №1271/1997 г. Вписано е и в регистъра на народните читалища под №1030 и в търговския регистър на ЮЛНЦ с Изх. №20201008130136 от 08.10.2020 г.

ОСНОВНИ ДЕЙНОСТИ НА ЧИТАЛИЩЕТО:

-Събиране и разпространяване на информация за родния край-присъствено и онлайн.

-Организиране на различни клубове по любителско творчество и работа с подрастващи и самодейни групи.

-Участия в общински, републикански и международни културни събития.

-Организиране на обществени мероприятия и празници-присъствено и онлайн.

-Поддържане на библиотеката и читалнята.

-Обогатяване и поддържане на обществена колекция.

-Сътрудничество с местни организации.

-Подобряване на материалната база.

БИБЛИОТЕЧНА ДЕЙНОСТ:

Библиотеката при НЧ „Съединение- Михалци-1870“ е вписана в регистъра на обществените библиотеки под №1698.

Библиотечната дейност е една от основните функции на читалището. В библиотеката се събират, съхраняват и предоставят за обществено ползване печатни произведения.

Основните задачи и усилия са насочени към:

-Попълване и обогатяване на библиотечния фонд.

-Изготвяне на витрини ,онлайн информация за личности и събития.

-Принтиране, сканиране и оформяне на документи.

-Справка за учащи при подготовка на теми, доклади и реферати.

-Помощ при попълване на документи при кандидатстване за работа, за социални помощи и др.

-Проверка на сметки и фактури по електронен път.

-Откакто започна пандемията се наложи библиотеката да помага на възрастните хора и при пазаруване и плащане на сметки.

През 2021 г. в библиотеката са постъпили 176 книги, като:

91 книги са от дарения, а

85 са по проект „Българските библиотеки-съвременни центрове за четене и информираност „2021 г.

Към 31.12.2021 г. библиотеката разполага с 10 792 бр. книги и 20 читатели.

КУЛТУРНО-ПРОСВЕТНА ДЕЙНОСТ

Читалището ежегодно организира изяви по различни поводи, чествания, годишнини от местен и национален характер. За реализирането на инициативите се търси и намира подкрепа от Кметство село Михалци и Клуб на пенсионера село Михалци, с които се работи на добро ниво.

Мероприятията, които проведохме във време на пандемия и при спазване на всички противоепидемични мерки през 2021 г. са:

-Участие във фестивал на павликенската традиционна кухня.

-3 март-честване на годишнина от освобождението на България от турско робство.

-11 май-годишнина от Априлското въстание.

-През април-Великденска изложба.

-2 юни- ден на Ботев и загиналите за свободата на България.

-6 юли-Освобождението на село Михалци от турско робство.

-14 и 21 юли-„Забавно лято“- занимания с деца.

-август-всяка събота провеждахме хоротека.

-15 август-Празник на църквата в село Михалци.

-1 октомври-международен ден на възрастните хора.

-1 ноември-Ден на Народните будители.

ХУДОЖЕСТВЕНО ТВОРЧЕСКА ДЕЙНОСТ:

ЖВГ „Млади сърца“ продължава своята дейност и активно участва в местни и национални празници. Жените от групата с желание репетират и разучават нови песни за участия и събори, когато е възможно и при спазване на всички противоепидемични мерки и не се отказват въпреки възрастта си.

Своята дейност продължава и Любителския клуб по народни танци.

Така измина още една година под знака на COVID 19.Надяваме се през новата 2022 година да има по малки болести и повече здрави и щастливи хора, а също така да настъпят по добри времена за българската култура.

Изготвил:

Лилия Дончева